钦定古今图书集成/明伦汇编/氏族典/第174卷 > 钱佃
## 钦定古今图书集成/明伦汇编/氏族典/第174卷 > 钱佃

按《苏州府志》：“观复子佃，字仲耕，以进士为分水尉，除
诸王宫大小学教授，通判太平州。乾道七年，诏皇太
子领临安尹，慎择僚采。佃自外任迁为推官，擢吏部
郎中，对便殿言三事，上称善。累迁吏兵、工三部侍郎，
出为江西路转运副使，继使福建，再使江西。淳熙八
年，婺州饥，且缺守，上曰：‘钱佃可守郡’。佃忠信笃厚，临”
政不求赫赫声。官至中奉大夫、秘阁修撰。有《易解》三
十卷，《词科类要》二十卷，文集二十卷。